Victoriana Aizpuru

Victoriana Aizpuru Agirretxe (Errezil, Gipuzkoa, 1919ko azaroaren 16a - Valentzia, 2012ko azaroaren 19a) erraketista profesionala izan zen. Victoria, Vichori eta Pitxirri izengoitiez jokatu zuen, aurrelari postuan, Logroñoko, Valentziako eta Santa Cruz Tenerifeko frontoietan.

 Bizitza 
Victoriana, bere herrikide Margara Urdalleta Uzkudun "Margara" bezala, erraketista profesionala izan zen. Logroñoko Beti-Jai frontoian, Valentziako Chiquin eta Santa Cruz Tenerifeko Tenerife pilotalekuetan jokatu zuen.

Valentzian hil zen, 2012ko azaroaren 19an, 93 urte zituela.

 Aitzindariak 
Emakume kirolari antzindariak izan ziren erraketistak. Arrakastaz beteriko hiru edo lau hamarkada bizi izan zituzten. 1940ko eta 1950eko hamarkadak izan ziren erraketisten urrezko aroa. Bartzelonan eta Madrilen zazpina frontoi zeuden orduan. Erraketisten historia, orain arte nahiko isilik egon bada ere, esanguratsua izan zen oso. Hego Euskal Herriko 47 herritako 237 erraketista profesional daude zenbatuta. Zenbaki garrantzitsua da eta gainera, 1940. hamarkadako estatistiken arabera, emakume lizentzia gehiago zeuden gizonenak baino. Garaiko emakume aurreratuak izan ziren, familia eta herria utzi eta lanera alde egin zutenak. Beren ibilbidearen berri, aitzitik, inork gutxik izan du oraintsu arte. Azken urteotan aldiz, hainbat erakusketa eta omenaldi ari dira antolatzen erraketisten jaioterrietan.

 Erreferentziak 

 Kanpo estekak 

 Apostando por ellas. Historia de las raquetistasBideoa
 Raquetistas lehen eta orain(Trailerra)
 Erraketistak emakume aitzindariak pilota munduan Bideoa
 Emakume erraketistak. ErakusketaBideoa
 Aintzina lanbide. Emakume erraketistakBideoa
 Azken erraketistak. Mende hasierako kirolari profesional, Argia, 2017

Kategoria:Errezildarrak
Kategoria:Erraketistak
Kategoria:Gipuzkoako pilotariak
Kategoria:Emakume kirolariak
Kategoria:Valentzian hildakoak